smcproject/ml-wiki-sentences huggingface dataset:
അവർക്ക്‌ കീഴ്‌പെട്ടവരെ അവർക്ക്‌ അഭിമതരായ ജാതിക്കാരാക്കി മാറ്റി.
എന്നാൽ അവർക്ക്‌ കീഴ്‌പെടുത്താനാവാത്തവരുടെ മേൽ ആധിപത്യം സ്ഥാപിക്കാൻ അവർ കണ്ടെത്തിയ മാർഗ്ഗമാണ്‌ ജാതിവ്യവസ്ഥ.
ദ്രാവിഡ രാജാക്കന്മാരുമായി സൌഹൃദത്തിലായി അവർക്ക്‌ ക്ഷത്രിയ പദവി കൽപിച്ചു നൽകി ബ്രാഹ്മണർക്ക്‌ തൊട്ടു താഴെയുള്ള സ്ഥാനക്കാരാക്കി.
ദ്രാവിഡ ദൈവങ്ങൾക്ക്‌ വേദ പരിവർത്തനം നടത്തി ആര്യന്മാരാക്കി.
വടക്കേ ഇന്ത്യയിലെ അന്നത്തെ ദൈവമായ പശുപതി ബ്രാഹ്മണദൈവമാക്കപ്പെട്ടു, ദക്ഷിണേന്ത്യയിലെ കുറവരുടെ ദൈവമായ മുരുകനെ ശിവപുത്രനായ കാർത്തികേയനായും മറവരുടെ കൊറ്റവയെ പാർവതിയായും ആയന്മാരുടെ ദൈവമായ മായോനെ കൃഷ്ണനായും വെള്ളാളരുടെ ഇന്ദ്രനെ ആര്യന്മാരുടെ ഇന്ദ്രനായും പരവരുടെ വരുണനെ വിഷ്ണുവായും സ്വാംശീകരിച്ചു.
ഇതോടൊപ്പം രാജാക്കന്മാരുടെ കുലത്തെ മഹാഭാരത പരാമർശിതമായ സൂര്യ, ചന്ദ്ര, യദു വംശങ്ങളോട്‌ ബന്ധിച്ചു.
അവരെ സംബന്ധിച്ചിടത്തോളം ഇത്‌ മഹത്തായ പാരമ്പര്യം ദാനമായി ലഭിക്കുന്നതിനു തുല്യമായിരുന്നു.
തെക്കേ ഇന്ത്യയിലാണ്‌ അവർക്ക്‌ കൂടുതൽ എതിർപ്പുകൾ നേരിടേണ്ടി വന്നത്‌.
ഉത്തരേന്ത്യയിൽ ബുദ്ധ-ജൈനമതങ്ങൾ ശക്തമായതോടെയായിരിക്കണം തെക്കേ ഇന്ത്യ ലക്ഷ്യമാക്കി ബ്രാഹ്മണർ പ്രയാണം ആരംഭിച്ചത്‌.
കർണ്ണാടകത്തിലെ കദംബ രാജാവായ മയൂരശർമ്മന്‌ ക്ഷത്രിയ പദവി നൽകി ആര്യ പുരോഹിതർ പ്രസ്ഥാനം ആരംഭിച്ചു.
കർണ്ണാടകത്തിൽ വ്യാപകമായ സ്വീകരണം ലഭിക്കുകയും രാജാവ്‌ ബ്രാഹ്മണർക്കധിവസിക്കുവാനുള്ള സൗകര്യങ്ങൾ ഒരുക്കുകയും ചെയ്തതോടെ ആര്യന്മാർ അനിഷേധ്യ ശക്തിയായി മാറി.
നാട്ടുകാരിൽ ജാതി വ്യവസ്ഥ ഏർപ്പെടുത്തി.
കർണ്ണാടകം വഴി കേരളത്തിലും തമിഴകത്തിലും പ്രവേശിച്ച ബ്രാഹ്മണർ രാജാക്കന്മാരെ സ്വാധീനിച്ച്‌ അവരുടെ വേദജ്ഞാനം മന്ത്ര തന്ത്ര ജ്ഞാനം മുതലായവയാൽ ഒട്ടുമിക്ക രാജാക്കന്മാരെയും വശത്താക്കാൻ അവർക്ക്‌ കഴിഞ്ഞു .
ഏതാനും ഉയർന്ന വ്യാപാരങ്ങൾ ചെയ്തിരുന്ന ജനവിഭാഗത്തെ ബ്രാഹ്മണ മതം സ്വീകരിപ്പിച്ചെങ്കിലും അവർക്ക്‌ താഴ്‌ന്ന സ്ഥാനങ്ങൾ നൽകി പോന്നു.
വാണിജ്യം തൊഴിലാക്കിയവരെ ശൈവർ എന്ന സ്ഥാനം നൽകി അവർക്ക്‌ അഭിമതരാക്കി.
എതിർത്ത്‌ നിന്ന എല്ലാവരേയും ശ്രൂദ്രർ എന്ന സ്ഥാനം നൽകി അനഭിമതരാക്കി.
കേരളത്തിൽ നായന്മാർക്ക്‌ ഒരു വിശേഷ സ്ഥാനം കൽപിച്ചു നൽകുകയുണ്ടായി.
കേരള ബ്രാഹ്മണരായ നമ്പൂതിരിമാരിൽ മൂത്ത സഹോദരനുമാത്രമേ സ്വജാതിയിൽ നിന്ന് വിവാഹം കഴിക്കുവാനുള്ള അവകാശം സിദ്ധിച്ചിരുന്നുള്ളൂ.
സ്വത്തിന്‌ നിരവധി അവകാശികൾ ഇല്ലാതിരിക്കുവാനുള്ള ശ്രമമായി രൂപപ്പെടുത്തിയ ആചാരമായിരുന്നു ഇത്‌.
മറ്റു സഹോദരന്മാർക്ക്‌ നായർ സ്ത്രീകളുമായുള്ള സംബന്ധം ഏർപ്പാടാക്കി.
നായർ യുവാക്കളെ സൈന്യത്തിൽ ചേർത്തു.
നായർ യുവാക്കൾ വാൾ എന്തി എവിടേയും നടന്നിരുന്ന കാഴ്ചയും ഇതിന്‌ ശക്തിയാവുന്ന തെളിവായി ചിലർ ചൂണ്ടിക്കാണിക്കുന്നു.
സംഘകാലത്ത്‌ അന്നത്തേക്കാൾ തീവ്രമായ യുദ്ധങ്ങളും സമരങ്ങളും നടന്നിരുന്നു.
അക്കാലത്ത്‌ സൈനികർ പോലും വഴിയിലൂടെ വാളും പിടിച്ച്‌ നടന്നിരുന്നില്ല.
പ്രാകൃതമായ പ്രവർത്തികളിൽ ഏർപ്പെട്ടിരുന്നില്ല.
സംഘകാലത്ത്‌ ക്രമസമാധാന പാലന ചുമതലയുണ്ടായിരുന്ന ചാന്നാർമാർക്കു പോലും ആരെയും കൊല്ലാനുള്ള അവകാശങ്ങൾ ഉണ്ടായിരുന്നില്ല.
പിന്നെ സാമ്രാജ്യത്ത്‌ വിസ്തൃതി കുറയുകയും വിദേശാക്രമണം കുറയുകയും ചെയ്തു.
അക്കാലത്ത്‌ നായന്മാർ നമ്പൂതിരിമാർക്ക്‌ അകമ്പടി പോയത്‌ മറ്റുള്ളവർക്കിടയിൽ ഭയഭക്തി ബഹുമാനങ്ങൾ സൃഷ്ടിക്കാനുള്ള ഒരു പുകമറയായാണ്‌ സോമൻ ഇലവംമൂട്‌ കരുതുന്നത്‌.
ജനങ്ങളുടെ ഇടയിൽ ആദ്യമെല്ലാം വൻ പ്രതിഷേധങ്ങളും സംഘർഷങ്ങളും നിലനിന്നിരുന്നു എന്നും രാജാക്കന്മാരുടെ ഇടയിൽ നടന്ന പരിവർത്തനവും പലർക്കും അനൗചിത്യ പൂർവ്വമായ സ്ഥാനമാനങ്ങൾ നൽകപ്പെട്ടത്‌ സാമാന്യ ജനത്തിന്‌ ഇഷ്ടമായിരുന്നില്ല എന്നുമാണ്‌ വിശ്വസിക്കുന്നത്‌.
അവർ ശക്തി സംഭരിച്ചതോടെ ക്ഷേത്രങ്ങൾ പതിയെ കൈവശപ്പെടുത്താൻ തുടങ്ങി.
അവിടേയും എതിർപ്പുകൾ നേരിടേണ്ടിവന്നതായി നിരവധി പരാമർശങ്ങൾ ഉണ്ട്‌.
ക്ഷേത്രങ്ങൾ സ്വന്തമാക്കിയ അവർ ഭൂസ്വത്തുക്കൾക്കു മേലുള്ള അവകാശങ്ങൾ ക്ഷേത്രങ്ങളുടെ പേരിൽ നിന്ന് സ്വന്തം പേരിലേക്ക്‌ മാറ്റി.
ഇതിനായി പല കുതന്ത്രങ്ങളും രേഖകളും ചമച്ചു.
സംഘകാലത്ത്‌ കാര്യമായ പേരില്ലാതിരുന്ന ഇവർ പതിനൊന്നാം നൂറ്റാണ്ടോടെ ജന്മിമാരും കോടീശ്വരന്മാരുമായിത്തീർന്നു.
കൂടുതൽ എതിർപ്പുകൾ ഇല്ലാതിരിക്കാനായി നമ്പൂതിരിമാർക്ക്‌ സ്വീകാര്യമായിരുന്ന ജാതിക്കാരെ കൂടുതൽ ഉയർന്ന സ്ഥാനങ്ങൾ നൽകി.
അഞ്ചു തിണകളിലും ഒരേ തൊഴിൽ ചെയ്ത്‌ ജീവിക്കുന്നവരെല്ലാം തന്നെ തൊഴിലിന്റെ അടിസ്ഥാനത്തിൽ വിഭജിക്കപ്പെട്ടു.
രക്തബന്ധമുള്ളവർ പോലും വിവിധ ജാതിക്കാരായി.
ഒരു ബന്ധമില്ലാത്ത പലരും ഒരേ ജാതിക്കാരായിത്തീർന്നു.
ഈ ജാതികൾ തമ്മിൽ ഐക്യം ഉണ്ടാവുകയും അത്‌ തങ്ങളുടെ ഭാവിക്ക്‌ അപകടം സൃഷ്ടിക്കുവാൻ ഇടയാവുകയും ചെയ്യാതിരിക്കാൻ ജാതികൾ താഴ്‌ന്ന ജാതിക്കാരോട്‌ തൊടൽ തീണ്ടൽ എന്നീ അതിർ വരമ്പുകൾ സൃഷ്ടിച്ചു.
എല്ലാ ജാതിക്കാർക്കും ഇത്‌ താഴ്‌ന്ന ജാതിക്കാരോട്‌ പ്രയോഗിച്ച്‌ ചാരിതാർത്ഥ്യം അടയാൻ പറ്റുന്ന ഒരു അഭിമാനപ്രശ്നമാക്കി മാറ്റി.
ഇത്‌ സംഘടിത ശക്തി ചെറുക്കാനുള്ള ജന്മി മേധാവിത്യത്തിന്റെ വജ്രായുധമായിരുന്നു.
തരം തിരിവ് (ചരിത്രം)
ഫ്യൂഡൽ വ്യവസ്ഥ നിലവിൽ വന്ന കാലം (ഏകദേശം ഏട്ടാം നൂറ്റാണ്ടൂ)  മുതൽ കഴിഞ്ഞ നൂറ്റാണ്ടിന്റെ തുടക്കം വരെ  കേരളത്തിലെ സമൂഹത്തെ  സവർണർ, അവർണർ എന്നീ രണ്ടു വിഭാഗങ്ങളായി മാറ്റി നിർത്തിയിരുന്നു.
ബ്രാഹമണർ , ക്ഷത്രിയർ , അന്തരാളർ, ജാതിമാത്രർ, അമ്പലവാസികൾ , സങ്കരവർണ്ണക്കാർ, ശൂദ്രർ (പാരമ്പര്യകുലത്തൊഴിൽ ഉള്ള എല്ലാ നായർ വിഭാഗവും) എന്നിവർ സവർണ്ണരായി പ്രഖ്യാപിക്കപ്പെട്ടിരുന്നു.
നായരിലെ ഉപജാതി വ്യവസ്ഥയിൽ മേൽത്തട്ടിലുള്ളവർക്ക് ക്ഷത്രിയ സ്ഥാനം കല്പിക്കപ്പെട്ടിരുന്നു.
കേരളത്തിലെ നാട്ടുരാജാക്കൻമാരധികവും ഈ വിഭാഗത്തിലുള്ളവരായതാകാം അതിന് കാരണം.
കേരളത്തിൽ ഏറ്റവും അധികം ഭൂ പ്രദേശങ്ങളെ അടക്കി ഭരിച്ച സാമൂതിരിക്ക് നമ്പൂതിരിമാർ ആ പരിഗണന നല്കിയിരുന്നുമില്ല.
ഒരു കാലഘട്ടംവരെ കേരളത്തിൽ വൈശ്യർ എന്നൊരു വിഭാഗം ഉണ്ടായിരുന്നില്ല.
നമ്പൂതിമാർ ഭരണാധികാരികളല്ലാത്ത നായൻമാരെയും ശൂദ്രരായി കാണാൻ താല്പര്യപ്പെട്ടിരുന്നതാണത്രേ അതിനു കാരണം.
ശൂദ്രർ എന്നും തങ്ങൾക്ക് വിധേയരാവണം എന്ന വിശ്വാസപ്രമാണം പുലർത്തുകയും അതിന് വേണ്ടി ശ്രമിക്കയും അവർ ചെയ്തിരുന്നു.
എണ്ണത്തിൽ വളരെ കുറവ്‌ എങ്കിലും കേരളത്തിൽ ഹിന്ദു വൈശ്യ വിഭാഗമായ്‌ വാണിക,വാണിക വൈശ്യ (കൊങ്കിണി വൈശ്യർ), ആര്യ വൈശ്യ, തരകൻ, യാവാരി, ഏലൂർ ചെട്ടി, സാധു ചെട്ടി എന്നീ ജാതികളും  ഉണ്ട്‌
ബാക്കി ഹിന്ദു ജനവിഭാഗത്തെ  അവർണരായും ഗണിച്ചിരുന്നു.
ഇവരിൽ കുലത്തൊഴിൽ ചെയ്തിരുന്ന ചില വിഭാഗങ്ങളെ ( കണിയാർ , കമ്മാളർ അഥവാ വിശ്വകർമജൻ തുടങ്ങിയവ) രണ്ടു ഗണങ്ങൾക്കും അത്യന്താപേക്ഷിതമായും കണ്ടിരുന്നു.
സവർണ്ണ ജാതികൾ
ഇന്ത്യയിലെ മറ്റു പ്രദേശങ്ങളിൽ ബ്രാഹ്മണർ, ക്ഷത്രിയർ, വൈശ്യർ, ശൂദ്രർ എന്നീ വർണ്ണങ്ങൾ ഉണ്ടായിരുന്നു.
എന്നാൽ കേരളത്തിൽ അങ്ങനെ ഇല്ലായിരുന്നു.
ബ്രാഹ്മണരും ശൂദ്രരും ആയിരുന്നു കേരളത്തിൽ ഉണ്ടായിരുന്നത്‌.
അതിനുള്ള പ്രധാന കാരണം ബ്രാഹ്മണർ ഒഴികെ ബാക്കി ഉള്ളവർ ഉപനയനം ചെയ്തിരുന്നില്ല എന്നതായിരുന്നു എന്നാൽ ചെറിയ തോതിൽ അയൽദേശങ്ങളിൽ നിന്നും കുടിയേറിയ പൂണുൽ ധരിക്കുന്നതും ധരിക്കാത്തതുമായ വൈശ്യന്മാർ ഉണ്ടായിരുന്നു (വാണിക വൈശ്യ, മൂത്താൻ, വാണിയർ, മന്നാഡിയാർ, തരകൻ, കൊങ്കിണികൾ എന്നിവ) ഇവരെ നായർമ്മാർക്ക്‌ സമാനസ്താനം ഉള്ളവർ ആയും ചിലപ്പോൾ നായർമ്മാരിലെ തന്നെ ഉപജാതി ആയും പരിഗണിക്കപ്പെട്ടിരുന്നു (എന്നാൽ അങ്ങോട്ടും ഇങ്ങോട്ടും തൊട്ടുകൂടായ്മയും വിവാഹത്തിൽ നിന്നു വിട്ട്‌ നിൽക്കലും ഉണ്ടായിരുന്നു).
ബ്രാഹ്മണന്മാരും ക്ഷത്രിയന്മാരും വൈശ്യന്മാരും ഉപനയനം ചെയ്ത്‌ ക്രമത്തിൽ വെള്ള, മഞ്ഞ, കാവി നിറങ്ങളിൽ ഉള്ള പൂണൂൽ ധരിക്കുമായിരുന്നു.
ബ്രാഹ്മണർ അല്ലാത്ത രാജാക്കന്മാരെ പോലും നമ്പൂതിരിമാർ ക്ഷത്രിയർ ആയി കണക്കാക്കിയിരുന്നില്ല.
അവരെ ശൂദ്രർ എന്നായിരുന്നു നമ്പൂതിരി ബ്രാഹ്മണർ കണക്കാക്കിയിരുന്നത്‌.
എന്നാലും രാജ്യം ഭരിച്ചിരുന്ന കുടുബങ്ങൾക്ക്‌ ക്ഷത്രിയ സ്ഥാനം ഉണ്ടായിരുന്നു.
വർമ്മ, കോയി തമ്പുരാൻ, തമ്പാൻ, തിരുമുൽപ്പാട്‌ എന്നീ സ്ഥാനപേരുകൾ  ഈ രാജകുടുംബങ്ങൾ ഉപയോഗിച്ചു.
അത്‌ പോലെ തന്നെ കേരളത്തിൽ തനതായ വൈശ്യ വിഭാഗം ഇല്ലായിരുന്നു.
ബ്രാഹ്മണർ നമ്പൂതിരി ബ്രാഹ്മണർ പരദേശി ബ്രാഹ്മണർ ( എമ്പ്രാന്തിരി , അയ്യർ , അയ്യങ്കാർ, ഗൌഡസാരസ്വത ബ്രാഹ്മണർ എന്നിവർ) ബ്രഹ്മക്ഷത്രിയർ  (വാൾനമ്പി, ചെങ്ങഴിനമ്പി , നമ്പിടി , നമ്പ്യാതിരി ) എന്നിവർ വേദപഠനം ത്യജിച്ച് യുദ്ധകാര്യങ്ങൾ ചെയ്തിരുന്നവർ അമ്പലവാസികൾ
അന്തരാള ജാതികൾ എന്നറിയപ്പെടുന്നവർ പുഷ്പകൻ (ഉണ്ണി), നമ്പീശൻ , തീയാട്ടുണ്ണി (തിയ്യാടി), കുരുക്കൾ , പൂപ്പള്ളി , പിലാപ്പള്ളി ചാക്യാർ , നമ്പ്യാർ , മൂത്തത് , ഇളയത് പിഷാരടി , അടികൾ , വാര്യർ , പൊതുവാൾ , മാരാർ ക്ഷത്രിയർ
ചേര-ചോള-പാണ്ട്യ, ആയ്‌ , മൂഷിക, എന്നിങ്ങനെ ഉള്ള മുൻ രാജവംശങ്ങളിൽ നിന്നു ഉൽഭവിച്ചവർ
(1) ഭൂപാല / മഹാരാജ, (2) രാജ, (3) കോയിൽ തമ്പുരാൻ, (4) പുരവൻ/ തമ്പാൻ, (5) ശ്രീപുരൊഗമ, (6) ബാന്ധാരി/പണ്ടാരത്തിൽ, (7) തിരുമുൽപ്പാട്‌, (8) ചേദ/ സാമന്ത
ഇവരെ കൂടാതെ കുറുമ്പ്രനാട്‌ രാജ പോലെ നായർ വിഭാഗത്തിലെ വളരെ കുറച്ച്‌ കുടുംബങ്ങളെ സാമന്ത ആയ്‌ പരിഗണിച്ചിരുന്നു വൈശ്യർ
മുസ്ലിങ്ങൾ, ചെട്ടിയാർ ,വണിക വൈശ്യ, വാണിക, ആര്യ വൈശ്യ , കൊങ്കിണികൾ, വാണിയർ ,നാഗരതർ, വാണിയ ഭട്ട്‌, ഏലൂർ ചെട്ടി, രാവാരി(വ്യാപാരി), ഗുപ്തൻ, മന്നാടിയാർ , മൂത്താൻ , തരകൻ , വാണിഭ ചെട്ടി, നാട്ടുകൊട്ടൈ ചെട്ടിയാർ , നാഗത്താർ ചെട്ടിയാർ
ഉയർന്ന ശൂദ്രർ
18 നായർ ജാതികളിലെ ആദ്യ പതിനാലെണ്ണം (കിരിയത്ത്‌, ഇല്ലത്ത്ത്‌, സ്വരൂപത്ത്‌, പള്ളിച്ചാൻ, വട്ടക്കാട്ട്‌, ശൂദ്രൻ, ചാർണ്ണ, തമിഴ്പാദം, മാരാൻ, പുലിയത്ത്‌
എന്നിങ്ങനെ ഉള്ള 14 ഉപജാതികൾ.
ഇതിൽ തന്നെ പ്രമാണി-ജന്മികൾ ആയുള്ള കുടുംബങ്ങൾക്ക്‌ പ്രത്യേക സ്താനം ഉണ്ടായിരുന്നു.
എന്നാൽ അത്‌ ജാതിപരമെന്നതിലുപരി സാമ്പത്തിക ഏറ്റകുറച്ചിലുകൾക്ക്‌ വിധേയമാകുന്നതായിരുന്നു).
18 നായർ ജാതികളിൽ അവസാന 4 എണ്ണം ആയ വെളുത്തേടൻ,, വിളക്കിതലവൻ, ഊരാളി നായർ, ചാലിയൻ തുടങ്ങിയവർ
റെഡ്‌ഡി, വെള്ളാളർ, ഗൗഡ, ചീതികൻ, തുടങ്ങിയ പരദേശി ശൂദ്രർ അഹിന്ദുക്കൾ
സുറിയാനി ക്രിസ്ത്യാനികൾ
കേരളത്തിന്റെ ജാതിയടിസ്ഥിത സാമൂഹിക ശ്രേണിയിൽ സുറിയാനി ക്രൈസ്തവർ അഥവാ മാർത്തോമാ നസ്രാണികൾ അവരുടെ സാമൂഹിക പദവി സവർണ ജാതിക്കാരായ ഹൈദവരുമായി തുല്യപ്പെട്ടിരുന്നു, അവരുടെ സംഖ്യാ ശക്തിയും സ്വാധീനവും പലബ്രാഹ്മണ, ഉയർന്ന ജാതി ആചാരങ്ങളും പാലിച്ചതിനാലുമാണത്.
ആയതിനാൽ അയിത്തം അവർക്ക് കല്പിക്കപ്പെട്ടിരുന്നില്ല.
സവർണ ഹൈദവരെ പോലെതന്നെ പണിക്കർ, തരകൻ എന്നീ ആദരണീയപദവികളും മാർത്തോമാ നസ്രാണികൾക്ക് ലഭിച്ചിരുന്നു.
അവരുടെ സവർണ ജാതി പദവിക്ക് കൊട്ടംതട്ടുമെന്നു ഭയപ്പെട്ട് അവർണ ജാതിക്കാരെ അവരുടെ സമുദായമതത്തിൽ ചേരാൻ അനുവദിച്ചില്ല.
മാർത്തോമാ നസ്രാണികളുടെ വിപണനനൈപുണ്യം കാരണം സമൂഹത്തിൽ ഉണ്ടായിരുന്ന അയിത്തം നിഷ്ഭ്രമമാക്കുക എന്നൊരു കീഴ്വഴക്കം ഇവർ നിറവേറ്റിയിരുന്നു, അതായത് ഒരു അവർണ ജാതിക്കാരൻ ഒരു വസ്തു ഒരു നസ്രാണിക്ക് കൈമാറുകയും അയാൾ അത് ഒരു സവർണ ജാതിക്കാരന് നൽകുകയും ചെയ്താൽ ആ സവർണ ജാതിക്കാരന് അയിത്തം ഉണ്ടാവില്ല.
ജൂതർ
വളരെ ചെറിയ ജനസമൂഹം ആയിരുന്നുവെങ്കിലും ഇവരുടെ കച്ചവട നൈപുണ്യം കൊണ്ട്‌ രാജാക്കന്മാർക്ക്‌ വേണ്ടപെട്ടവർ ആയിരുന്നു.
അതിനാൽ തന്നെ സവർണ്ണരുടെ തൊട്ടു താഴെ ആണ് ഇവരുടെ സ്ഥാനം.
അവർണ്ണ ജാതികൾ
ചതുർവർണ്യത്തിലെ നാലു വർണങ്ങളിലും പെടാത്തവർ (പഞ്ചമർ അഥവാ അവർണർ) ചെറു ജന്മാവകാശികൾ
രണ്ടിലും പെടാത്തവരോ/ രണ്ടിലും ഒരേ സമയം ഗണിച്ചിരുന്നവരോ ആയിരുന്നു.
തീയർ (പൂജാരി, ചേകോൻ, വൈദ്യ, കുറുപ്പൻ, കാവുകുറുപ്പ്, ചെറായി പണിക്കർ, തണ്ടാർ) കളരി പണിക്കർ / കളരി കുറുപ്പ് കണിയാർ / കണിയാൻ പണിക്കർ (കണിശൻ, ഗണഗ, കണിശു പണിക്കർ, കണി കുറുപ്പ് പര കുറുപ്പ്‌ എഴുത്തച്ഛൻ (കടുപട്ടൻ, അമ്പട്ടൻ) കമ്മാളർ / വിശ്വകർമ്മജർ ( ശിൽപ്പി , തട്ടാൻ , തച്ചൻ , മൂശാരി, (കമ്മാള ജാതി) വെറും പാട്ടക്കാർ
തൊട്ടുകൂടാത്ത അവർണ്ണ ജാതികൾ ബില്ലവ , വില്ലവർ നാടാർ (ചാന്നൻ, ചാന്നാർ) ഈഴവ (ഹാളെപൈക, ഇല്ലത്താർ, ഇരവ, ഇളവ, ഉഴവർ, ഇഴുവൻ) ധീവര (ആരയൻ, മുക്കുവ,ധീവരൻ) ചോവൻ (പാണ്ടി ഇളവ, പാച്ചിലി ചൊവൻ, ഇഴുവ ചോൻ) കൊല്ലൻ (പെരുംകൊല്ലൻ, തച്ചകൊല്ലൻ, കരുവാൻ, തച്ചൻ, വിൽകൊല്ലൻ) കാവുതീയ്യർ - അമ്പട്ടൻ ജാതികൾ (കാവുടി, കണിയാർ കാവു, അടുത്തോൻ) മറ്റു ചില അവർണ്ണ പിന്നോക്ക  ജാതികൾ മുകയ , മൊഗയൻ, അരവൻ, ബോവീസ്, ഘർവി, നുളയൻ അരയവാത്തി എന്നിവ ഇതിൽ പെടും അരിമറാഠി, ആര്യ-ധീവരർ അഡഗര, ദേവാംഗ, കൈക്കോലൻ, പട്ടാര്യ, സെലിയ, പട്ടുശാലി, തോഗട്ട, സേനപത്തുള, സലി, കരിക്കാല ബത്തുള മുതലായവ, ബസ്ത, ഭണ്ഡാരി , ബോയ ചവംഗലക്കാരൻ ദേവഡിഗ ഈഴവാത്തി (വാത്തി) ഗുഡിഗാര ഗലഡ കൊങ്കണി ഗഞ്ചം റെഡ്ഡി ഗാട്ടി ഗൌഡ ഹെഗ്ഡെ ഇഡിഗ ജോഗി ചെട്ടി കുഡുംബി കുശവൻ , കുലാല, കുംഭാരൻ, ഓടൻ, വേളാൻ, തുടങ്ങിയവ കളവന്തുള കല്ലൻ കബേര കൊരച്ചാസ് വിശ്വകർമ്മജൻ കറുവൻ, കംസല, കണ്ണൻ, വില്ലാശാൻ, വിൽകുറുപ്പ്, ജിതര, ചാത്തീഗര തുടങ്ങിയവ കന്നടിയാർ ഖലാസി ഖെലസി, ഖലാസി-പണിക്കർ കൊപാള വെളമർ കൃഷ്ണവക കുറുബ മരുത്തുവർ തമിഴ്വൈദ്യൻ മറാത്ത (ബ്രാഹ്മണനല്ലാത്തവർ) മൊയ്‍ലി മുവാരി നായിക്കൻ പണിയർ മൂപ്പനാർ, നായിനാർ സേനായി തലൈവർ ഇളയവാണിയവൻ, സാധു ചെട്ടി, തെലുങ്കുചെട്ടി, ഉപ്പാറ, വടുവൻ വടുകൻ, വീരശൈവർ (വൈരവി, വൈരാഗി, യോഗീശ്വർ, മട്ടപതി തുടങ്ങിയവ വണ്ണത്താൻ, വൊക്കലിഗ, രജക, അമ്പട്ടൻ, പ്രാണോപകാരി, നുസുവൻ, പാണ്ടിതൻ തുടങ്ങിയവ, വണിത്താർ, തുകൽ കൊല്ലൻ ചാകമർ, ചെമ്മാൻ, ചെമ്മാർ മാഡിഗ, പെരുവണ്ണാൻ, പുറം ജാതിക്കാർ / പതിത ജാതികൾ പാണൻ മണ്ണാൻ മലയൻ കണക്കൻ കുറവർ കുറുമൻ കാടർ വേട്ടുവ പറയൻ പുലയൻ , ചെറുമൻ നായാടി
തുടങ്ങിയവർ അവലംബം
വാദി റം
തെക്കൻ ജോർദാനിൽ സ്ഥിതിചെയ്യുന്ന ഒരു മരുഭൂ-താഴ്‌വരയാണ് വാദി റം (ഇംഗ്ലീഷ്: Wadi Rum അറബി : وادي رم ‬ Wādī Ramm , "മണൽ (കാറ്റിൽ പറക്കുന്ന/  തിളങ്ങുന്ന) താഴ്‌വര" അല്ലെങ്കിൽ "റോമൻ താഴ്‌വര").
മണൽക്കല്ലുകൾക്കും ഗ്രാനൈറ്റ് കല്ലുകൾക്കും ഇടയിലായി രൂപപെട്ടിരിക്കുന്ന ഈ താഴ്‌വര ജോർദാനിലെ തന്നെ ഏറ്റവും വലിയ വാദി യാണ്.
ജോർദാന്റെ തുറമുഖനഗരമായ അക്കബയിൽനിന്നും 60കി.
മീ കിഴക്കായി ഈ വാദി സ്ഥിതിചെയ്യുന്നു.
ചിത്രശാല ജബൽ റാമിന്റെ മുകളിൽനിന്നുള്ള കാഴ്ച "Seven Pillars of Wisdom" ശിലാ രൂപീകരണം ഥാമൂദിക് ശിലാ ലിഖിതങ്ങൾ വാദി റമിലെ ഒരു നബത്തിയൻ ക്ഷേത്രം വാദിറമിൽ രൂപപ്പെട്ടിരിക്കുന്ന ഒരു മണൽക്കൽ ശില്പം വാദി റം മരുഭൂമി വാദിറമിലെ ഒരു നൈസർഗ്ഗിക കമാനം വാദി റം സന്ദർശക കേന്ദ്രം വാദി റമിലെ ഒരു മരുഭൂമി അവലംബം ↑ {{ cite web }} : Cite has empty unknown parameter: | dead-url= ( help ) ↑
പാരിസ്ഥിതിക വിഷവസ്തുക്കളും ഭ്രൂണത്തിന്റെ വികാസവും ഇംഗ്ലീഷ് വിലാസം https://ml.wikipedia.org/wiki/Environmental_toxicants_and_fetal_development
പരിസ്ഥിതിയിൽ നിന്നുള്ള വിവിധ വിഷ പദാർത്ഥങ്ങൾ ഭ്രൂണത്തിന്റെ വികാസത്തിൽ സ്വാധീനം ചെലുത്താറുണ്ട്.
ഈ ലേഖനം ഭ്രൂണത്തിന്റെയോ ഗർഭപിണ്ഡത്തിന്റെയോ പ്രസവത്തിനു മുമ്പുള്ള വികാസത്തിലും, അതുപോലെ തന്നെ ഗർഭകാല സങ്കീർണ്ണതകളിലും പാരിസ്ഥിതിക വിഷവസ്തുക്കളുടെ പ്രതികൂല ഫലങ്ങളെക്കുറിച്ചാണ് കൈകാര്യം ചെയ്യുന്നത്.
മനുഷ്യന്റെ ഭ്രൂണവും ഗർഭപിണ്ഡവും അമ്മയുടെ പരിതസ്ഥിതിയിലെ പ്രതികൂല സാഹചര്യങ്ങളുടെ സ്വാധീനത്തിന് താരതമ്യേന വിധേയമാണ്.
നിലവാരമില്ലാത്ത പാരിസ്ഥിതിക അവസ്ഥ പലപ്പോഴും വളരുന്ന കുഞ്ഞിന് ശാരീരികവും മാനസികവുമായ വിവിധ അളവിലുള്ള വികസന കാലതാമസത്തിന് കാരണമാകുന്നു.
പിതാവുമായി ബന്ധപ്പെട്ട ജനിതക അവസ്ഥകളുടെ ഫലമായി ചില വേരിയബിളുകൾ സംഭവിക്കുന്നുണ്ടെങ്കിലും, അമ്മ വഴി തുറന്നുകാട്ടുന്ന പാരിസ്ഥിതിക വിഷവസ്തുക്കളിൽ നിന്ന് ഭ്രൂണത്തിന് നേരിട്ട് പാർശ്വ ഫലങ്ങൾ ഉണ്ടാകും.
വിവിധ വിഷവസ്തുക്കൾ ഭ്രൂണത്തിന്റെ വികാസ സമയത്ത് ഗുരുതരമായ അപകടമുണ്ടാക്കുന്നു.
2011-ലെ ഒരു പഠനം എല്ലാ യുഎസിലെ ഗർഭിണികളും അവരുടെ ശരീരത്തിൽ 1970-കൾ മുതൽ നിരോധിച്ചിരിക്കുന്ന ചിലത് ഉൾപ്പെടെ ഒന്നിലധികം രാസവസ്തുക്കൾ വഹിക്കുന്നുണ്ടായിരുന്നു എന്ന് കണ്ടെത്തി.
ഇവയിൽ ചിലത് പോളിക്ലോറിനേറ്റഡ് ബൈഫെനൈലുകൾ, ഓർഗാനോക്ലോറിൻ കീടനാശിനികൾ, പെർഫ്ലൂറിനേറ്റഡ് സംയുക്തങ്ങൾ, ഫിനോൾസ്, പോളിബ്രോമിനേറ്റഡ് ഡിഫെനൈൽ ഈതറുകൾ, ഫ്താലേറ്റുകൾ, പോളിസൈക്ലിക് ആരോമാറ്റിക് ഹൈഡ്രോകാർബണുകൾ, പെർക്ലോറേറ്റ് പിബിഡിഇകൾ എന്നിവയാണ്.
മറ്റ് പാരിസ്ഥിതിക ഈസ്ട്രജനുകളിൽ, സർവേയിൽ പങ്കെടുത്ത 96 ശതമാനം സ്ത്രീകളിലും ബിസ്ഫെനോൾ എ (ബിപിഎ) കണ്ടെത്തി.
മറ്റ് പഠനങ്ങളിൽ നിന്നുള്ള കുട്ടികളിൽ നെഗറ്റീവ് ഇഫക്റ്റുകളുമായി ബന്ധപ്പെട്ട അതേ സാന്ദ്രതയിൽ തന്നെയായിരുന്നു പല രാസവസ്തുക്കളും.
ഒന്നിലധികം രാസവസ്തുക്കളുമായി സമ്പർക്കം പുലർത്തുന്നത് ഒരു പദാർത്ഥവുമായി മാത്രം സമ്പർക്കം പുലർത്തുന്നതിനേക്കാൾ വലിയ സ്വാധീനം ചെലുത്തുമെന്ന് കരുതപ്പെടുന്നു.
ഇഫക്റ്റുകൾ
ഘടനാപരമായ വൈകല്യങ്ങൾ, വളർച്ചപ്രശ്നങ്ങൾ, പ്രവർത്തനപരമായ പോരായ്മകൾ, ജന്മനായുള്ള നിയോപ്ലാസിയ, അല്ലെങ്കിൽ ഭ്രൂണത്തിന്റെ മരണം എന്നിങ്ങനെയുള്ള പ്രത്യാഘാതങ്ങളാൽ പരിസ്ഥിതി വിഷപദാർത്ഥങ്ങളെ പ്രത്യേകം വിവരിക്കാം.
മാസം തികയാതെയുള്ള ജനനം
യുഎസിലെ പത്തിലൊന്ന് കുഞ്ഞുങ്ങൾ മാസം തികയാതെ ജനിക്കുന്നു, ഏകദേശം 5% പേർക്ക് ഭാരം കുറവായിരിക്കും.
ഗർഭാവസ്ഥയുടെ 37 ആഴ്ചയിൽ താഴെയുള്ള ജനനം എന്ന് നിർവചിക്കപ്പെടുന്ന മാസം തികയാതെയുള്ള ജനനം, കുട്ടിക്കാലത്തുടനീളമുള്ള ശിശുമരണത്തിന്റെ പ്രധാന അടിസ്ഥാനമാണ്.
ലെഡ്, പുകയില പുക, ഡിഡിറ്റി തുടങ്ങിയ പാരിസ്ഥിതിക വിഷവസ്തുക്കളുമായി സമ്പർക്കം പുലർത്തുന്നത് സ്വാഭാവിക ഗർഭഛിദ്രം, കുറഞ്ഞ ജനന ഭാരം അല്ലെങ്കിൽ മാസം തികയാതെയുള്ള ജനനം എന്നിവയ്ക്കുള്ള അപകടസാധ്യതയുമായി ബന്ധപ്പെട്ടിരിക്കുന്നു.
ഘടനാപരമായ ജന്മനായുള്ള അസാധാരണത്വം
ഘടനാപരമായ ജന്മനായുള്ള വൈകല്യങ്ങൾ ഉണ്ടാക്കാൻ കഴിവുള്ള വിഷ പദാർത്ഥങ്ങളെ ടെരാറ്റോജൻ എസ് എന്ന് വിളിക്കാം.
ഭ്രൂണത്തിനോ ഗർഭപിണ്ഡത്തിനോ പുറത്തുള്ള ഏജന്റുമാരാണ് അവ.
ഇത് വൈകല്യം, അർബുദം, മ്യൂട്ടജെനിസിസ്, മാറ്റം വരുത്തിയ പ്രവർത്തനം, വളർച്ചക്കുറവ് അല്ലെങ്കിൽ ഗർഭം പാഴാക്കൽ എന്നിവയ്ക്കുള്ള സാധ്യത വർദ്ധിപ്പിക്കുന്നു.
ടെരാറ്റോജനുകളെ നാല് പ്രധാന വിഭാഗങ്ങളായി തിരിച്ചിരിക്കുന്നു: ഗർഭാവസ്ഥയിലെ മരുന്നുകൾ - പാരിസ്ഥിതിക രാസവസ്തുക്കൾ കൂടാതെ, മയക്കുമരുന്ന് ഉപയോഗവും ഫാർമസ്യൂട്ടിക്കൽ മരുന്നുകളും ഉൾപ്പെടുന്നു.
വെർട്ടിക്കലി ട്രാൻസ്മിറ്റഡ് അണുബാധകൾ എക്സ്-റേ പോലുള്ള റേഡിയേഷൻ ഒലിഗോഹൈഡ്രാംനിയോസ് പോലുള്ള മെക്കാനിക്കൽ ശക്തികൾ
ടെരാറ്റോജനുകൾ ഭ്രൂണത്തെ വിവിധ സംവിധാനങ്ങളാൽ ബാധിക്കുന്നു: വൈറൽ അണുബാധയും അയോണൈസേഷനും പോലെ കോശങ്ങളുടെ വ്യാപന നിരക്ക് തടസ്സപ്പെടുത്തുന്നു ക്രോമസോം വൈകല്യങ്ങളിൽ കാണുന്നതുപോലെ, ബയോസിന്തറ്റിക് പാതകൾ മാറ്റുന്നു പ്രമേഹത്തിൽ കാണുന്നതുപോലെ അസാധാരണമായ സെല്ലുലാർ അല്ലെങ്കിൽ ടിഷ്യു ഇടപെടലുകൾ ബാഹ്യ ഘടകങ്ങൾ പാരിസ്ഥിതിക ടെരാറ്റോജനുകളുമായുള്ള ജീനുകളുടെ ത്രെഷോൾഡ് ഇന്ററാക്ഷൻ ന്യൂറോ ഡെവലപ്മെന്റ് ഡിസോർഡർ
മലിനീകരണത്തിന്റെ ന്യൂറോപ്ലാസ്റ്റിക് ഫലങ്ങൾ ന്യൂറോ ഡെവലപ്മെന്റൽ ഡിസോർഡേഴ്സിന് കാരണമാകും.
ഓട്ടിസത്തിന്റെ പല കേസുകളും പ്രത്യേക ഭൂമിശാസ്ത്രപരമായ ലൊക്കേഷനുകളുമായി ബന്ധപ്പെട്ടിരിക്കുന്നു.
ഓട്ടിസത്തെക്കുറിച്ചുള്ള ഈ കണ്ടെത്തലുകൾ വിവാദപരമാണ്, ചില മേഖലകളിലെ നിരക്ക് വർദ്ധിക്കുന്നുണ്ടെങ്കിലും ഇത് ഏതെങ്കിലും തരത്തിലുള്ള പാരിസ്ഥിതിക ഘടകം മൂലമല്ല എന്നും കൂടുതൽ കൃത്യമായ സ്ക്രീനിംഗിന്റെയും ഡയഗ്നോസ്റ്റിക് രീതികളുടെയും അനന്തരഫലമാണെന്നും പല ഗവേഷകരും വിശ്വസിക്കുന്നു.
വിഷവസ്തുക്കളും അവയുടെ ഫലങ്ങളും
ഈയം (അമ്മയുടെ അസ്ഥികളിൽ സംഭരിച്ചിരിക്കുന്നവ), സിഗരറ്റ് പുക, മദ്യം, മെർക്കുറി (മത്സ്യത്തിലൂടെ കഴിക്കുന്ന ന്യൂറോളജിക്കൽ വിഷവസ്തു), കാർബൺ ഡൈ ഓക്സൈഡ്, അയോണൈസിംഗ് റേഡിയേഷൻ എന്നിവയാണ് പ്രത്യേകിച്ച് ദോഷകരമെന്ന് കണ്ടെത്തിയ പദാർത്ഥങ്ങൾ.
ഗർഭാവസ്ഥയിൽ മദ്യം കഴിക്കുന്നത് ഫീറ്റൽ ആൽക്കഹോൾ സ്പെക്ട്രം ഡിസോർഡേഴ്സ് എന്നറിയപ്പെടുന്ന നിരവധി വൈകല്യങ്ങൾക്ക് കാരണമാകും.
ഇതിൽ ഏറ്റവും ഗുരുതരമായത് ഫീറ്റൽ ആൽക്കഹോൾ സിൻഡ്രോം ആണ്.
ഭ്രൂണം പുകയുമായി സമ്പർക്കം പുലർത്തുന്നത് വൈവിധ്യമാർന്ന പെരുമാറ്റ, നാഡീ, ശാരീരിക ബുദ്ധിമുട്ടുകൾക്ക് കാരണമായേക്കാം.
ചാപിള്ള, മറുപിള്ളയുടെ തടസ്സം, അകാല ജനനം, കുറഞ്ഞ ശരാശരി ജനന ഭാരം, ശാരീരിക ജനന വൈകല്യങ്ങൾ (അണ്ണാക്ക് പിളർപ്പ് മുതലായവ), ശ്വാസകോശത്തിന്റെ പ്രവർത്തനത്തിലെ കുറവ്, ശിശുമരണ സാധ്യത വർദ്ധിപ്പിക്കൽ എന്നിവ പ്രതികൂല ഫലങ്ങളിൽ ഉൾപ്പെടുന്നു.
ഗർഭാവസ്ഥയിൽ മെർക്കുറി വിഷബാധയ്ക്ക് സാധ്യതയുള്ള മെർക്കുറിയുടെ രണ്ട് രൂപങ്ങളാണ് എലിമെന്റൽ മെർക്കുറിയും മീഥൈൽമെർക്കുറിയും.
ലോകമെമ്പാടുമുള്ള സമുദ്രോത്പന്നങ്ങളേയും ശുദ്ധജല മത്സ്യങ്ങളേയും മലിനമാക്കുന്ന മീഥൈൽമെർക്കുറി നാഡീവ്യവസ്ഥയെ പ്രതികൂലമായി ബാധിക്കുന്നു, പ്രത്യേകിച്ച് മസ്തിഷ്ക വളർച്ചയുടെ സമയത്ത്.
മത്സ്യം കഴിക്കുന്നത് മനുഷ്യരിൽ മെർക്കുറി എക്സ്പോഷറിന്റെ പ്രധാന ഉറവിടമാണ്, ചില മത്സ്യങ്ങളിൽ ഭ്രൂണത്തിന്റെയോ ഗർഭപിണ്ഡത്തിന്റെയോ വികസ്വര നാഡീവ്യവസ്ഥയെ ദോഷകരമായി ബാധിക്കുന്നതിന് ആവശ്യമായ മെർക്കുറി അടങ്ങിയിരിക്കാം, ഇത് ചിലപ്പോൾ പഠന വൈകല്യത്തിലേക്ക് നയിക്കുന്നു.
പലതരം മത്സ്യങ്ങളിലും മെർക്കുറി അടങ്ങിയിട്ടുണ്ട്, എന്നാൽ ഇത് ചില വലിയ മത്സ്യങ്ങളിലാണ് കൂടുതലായി കാണപ്പെടുന്നത്.
1950-കളിൽ ജപ്പാനിലെ മിനമാറ്റ ബേയിൽ വ്യാപകമായ മെർക്കുറി കഴിക്കുന്നതിന്റെയും തുടർന്നുള്ള ഗർഭപിണ്ഡത്തിന്റെ വികാസത്തിന്റെ സങ്കീർണതയുടെയും നന്നായി രേഖപ്പെടുത്തപ്പെട്ട ഒരു സംഭവം രേഖപ്പെടുത്തിയിട്ടുണ്ട്.
അടുത്തുള്ള ഒരു വ്യാവസായിക പ്ലാന്റ് പ്ലാസ്റ്റിക് നിർമ്മാണത്തിൽ ഉപയോഗിച്ച മീഥൈൽ മെർക്കുറി മിനമാതാ ഉൾക്കടലിലെ വെള്ളത്തിലേക്ക് പുറന്തള്ളപ്പെട്ടു.
അവിടെ നിരവധി ഗ്രാമീണർ മത്സ്യങ്ങളെ പ്രധാന ഭക്ഷണമായി ഉപയോഗിച്ചു.
താമസിയാതെ, മെർക്കുറി അടങ്ങിയ മാംസം കഴിച്ചിരുന്ന പല നിവാസികളും വിഷവസ്തു വിൽ നിന്ന് പ്രതികൂല ഫലങ്ങൾ അനുഭവിക്കാൻ തുടങ്ങി; എന്നിരുന്നാലും, മെർക്കുറി പ്രത്യേകിച്ച് ഗർഭിണികളെയും അവരുടെ ഭ്രൂണങ്ങളെയും ബാധിച്ചു, ഇത് ഉയർന്ന തോതിലുള്ള ഗർഭം അലസലിന് കാരണമായി.
ഗർഭാശയത്തിനുള്ളിലെ മെർക്കുറിയുമായി സമ്പർക്കം പുലർത്തുന്ന ശിശുക്കൾക്ക് വളരെ ഉയർന്ന ശാരീരികവും ബൗദ്ധികവുമായ വൈകല്യങ്ങളും ഗർഭപിണ്ഡത്തിന്റെ ശാരീരിക വികാസത്തിന്റെ പ്രധാന ഘട്ടങ്ങളിൽ ഗർഭപാത്രത്തിൽ സമ്പർക്കം പുലർത്തുന്നതിലൂടെയുള്ള ശാരീരിക അസാധാരണത്വങ്ങളും ഉണ്ടായിരുന്നു.
യുണൈറ്റഡ് സ്റ്റേറ്റ്സ് ഫുഡ് ആൻഡ് ഡ്രഗ് അഡ്മിനിസ്‌ട്രേഷനും പരിസ്ഥിതി സംരക്ഷണ ഏജൻസിയും ഗർഭിണികളായ സ്ത്രീകളെ വാൾഫിഷ്, സ്രാവ്, കിംഗ് അയല, ടൈൽഫിഷ് എന്നിവ കഴിക്കരുതെന്നും ആൽബകോർ ട്യൂണയുടെ ഉപയോഗം ആഴ്ചയിൽ 6 ഔൺസോ അതിൽ കുറവോ ആയി പരിമിതപ്പെടുത്തുകയും ചെയ്യുന്നു.
ഗാസയിലെ നവജാതശിശുക്കളിൽ ഉയർന്ന മെർക്കുറി അളവ് യുദ്ധ ആയുധങ്ങളിൽ നിന്ന് ഉത്ഭവിച്ചതാണെന്ന് സിദ്ധാന്തിക്കുന്നു.
ഗർഭാവസ്ഥയിൽ മെർക്കുറി എക്സ്പോഷർ അവയവ വൈകല്യങ്ങൾക്കും കാരണമാകും.
ഈയം
ഗർഭാവസ്ഥയിൽ ലെഡ് എക്സ്പോഷറിന്റെ പ്രതികൂല ഫലങ്ങൾ, ഗർഭം അലസൽ, കുറഞ്ഞ ജനന ഭാരം, നാഡീസംബന്ധമായ കാലതാമസം, വിളർച്ച, എൻസെഫലോപ്പതി, പക്ഷാഘാതം, അന്ധത എന്നിവയാണ്.
ഭ്രൂണത്തിന്റെ വികസ്വര നാഡീവ്യൂഹം പ്രത്യേകിച്ച് ലെഡ് വിഷബാധയ്ക്ക് ഇരയാകുന്നു.
മറുപിള്ള തടസ്സം കടക്കാനുള്ള ലെഡിന്റെ കഴിവിന്റെ ഫലമായി കുട്ടികളിൽ ന്യൂറോളജിക്കൽ വിഷാംശം നിരീക്ഷിക്കപ്പെടുന്നു.
ഗർഭാവസ്ഥയിൽ ചില അസ്ഥി ലെഡ് ശേഖരണം രക്തത്തിലേക്ക് പുറത്തുവിടുന്നു എന്നതാണ് ഗർഭിണികൾക്കുള്ള ഒരു പ്രത്യേക ആശങ്ക.
ഈയത്തിലേക്കുള്ള അമ്മയുടെ കുറഞ്ഞ എക്സ്പോഷർ പോലും കുട്ടികളിൽ ബുദ്ധിപരവും പെരുമാറ്റപരവുമായ കുറവുകൾ ഉണ്ടാക്കുന്നു എന്നതിന് നിരവധി പഠനങ്ങൾ തെളിവുകൾ നൽകിയിട്ടുണ്ട്.
ഡയോക്സിൻ
ഡയോക്സിനുകളും ഡയോക്സിൻ പോലുള്ള സംയുക്തങ്ങളും പരിസ്ഥിതിയിൽ വളരെക്കാലം നിലനിൽക്കുകയും വ്യാപകമാവുകയും ചെയ്യുന്നു, അതിനാൽ എല്ലാ ആളുകൾക്കും ശരീരത്തിൽ കുറച്ച് അളവിൽ ഡയോക്സിനുകൾ ഉണ്ട്.
ഡയോക്‌സിനുകളിലേക്കും ഡയോക്‌സിൻ പോലുള്ള സംയുക്തങ്ങളിലേക്കുമുള്ള സമ്പർക്കം ഭ്രൂണത്തിന്റെ വികാസത്തിലെ സൂക്ഷ്മമായ മാറ്റങ്ങളുമായി ബന്ധപ്പെട്ടിരിക്കുന്നു.
കരളിന്റെ പ്രവർത്തനത്തിലെ മാറ്റങ്ങൾ, തൈറോയ്ഡ് ഹോർമോണുകളുടെ അളവ്, വെളുത്ത രക്താണുക്കളുടെ അളവ്, പഠനത്തിന്റെയും ബുദ്ധിശക്തിയുടെയും പരിശോധനകളിലെ പ്രകടനം കുറയൽ എന്നിവ പിന്നീടുള്ള ജീവിതത്തിൽ കുട്ടിയെ ബാധിക്കുന്നു.
വായു മലിനീകരണം ഗർഭാവസ്ഥയെ പ്രതികൂലമായി ബാധിക്കും, അതിന്റെ ഫലമായി മാസം തികയാതെയുള്ള ജനനനിരക്ക്, വളർച്ചാ നിയന്ത്രണം, ശിശുക്കളിൽ ഹൃദയ ശ്വാസകോശ പ്രശ്നങ്ങൾ എന്നിവ ഉണ്ടാകാം.
കാർബൺ മോണോക്‌സൈഡ്, സൾഫർ ഡയോക്‌സൈഡ്, നൈട്രജൻ ഡയോക്‌സൈഡ് തുടങ്ങിയ സംയുക്തങ്ങൾ ഗർഭിണിയായ അമ്മ ശ്വസിക്കുമ്പോൾ ഭ്രൂണത്തിന് ഗുരുതരമായ കേടുപാടുകൾ വരുത്താൻ സാധ്യതയുണ്ട്.
കുറഞ്ഞ ജനനഭാരം, മാസം തികയാതെയുള്ള ജനനം, ഗർഭാശയ വളർച്ചാ മാന്ദ്യം, അപായ വൈകല്യങ്ങൾ എന്നിവയെല്ലാം അന്തരീക്ഷ മലിനീകരണവുമായി ബന്ധപ്പെട്ടതായി കണ്ടെത്തിയിട്ടുണ്ട്.
മലിനീകരണം ഫലത്തിൽ എല്ലായിടത്തും കണ്ടെത്താമെങ്കിലും, വിഷ പദാർത്ഥങ്ങൾ പുറത്തുവിടാൻ അറിയപ്പെടുന്ന പ്രത്യേക സ്രോതസ്സുകൾ ഉണ്ട്, വിഷവസ്തുക്കളിൽ നിന്ന് താരതമ്യേന സ്വതന്ത്രമായി തുടരാൻ ആഗ്രഹിക്കുന്നവർ സാധ്യമെങ്കിൽ അവ ഒഴിവാക്കണം.
സ്റ്റീൽ മില്ലുകൾ, മാലിന്യ/ജല സംസ്കരണ പ്ലാന്റുകൾ, മലിനജല ഇൻസിനറേറ്ററുകൾ, ഓട്ടോമോട്ടീവ് ഫാബ്രിക്കേഷൻ പ്ലാന്റുകൾ, ഓയിൽ റിഫൈനറികൾ, കെമിക്കൽ മാനുഫാക്ചറിംഗ് പ്ലാന്റുകൾ എന്നിവ ഈ മലിനീകരണ സ്രോതസുകളിൽ ഉൾപ്പെടുന്നു, എന്നാൽ ഇവയിൽ മാത്രം പരിമിതപ്പെടുന്നില്ല.
കീടനാശിനികൾ
കീടനാശിനികൾ പ്രാണികൾ, എലി, മറ്റ് കീടങ്ങൾ എന്നിവയ്ക്ക് ദോഷം വരുത്തുന്നതിന് പ്രത്യേക ഉദ്ദേശ്യത്തിനായി സൃഷ്ടിക്കപ്പെട്ടതാണ്, കീടനാശിനികൾ ഗർഭ പരിതസ്ഥിതിയിൽ അവതരിപ്പിച്ചാൽ, വികസിച്ചുകൊണ്ടിരിക്കുന്ന ഭ്രൂണത്തിന് ഗുരുതരമായ നാശനഷ്ടം വരുത്താനുള്ള കഴിവുണ്ട്.
കീടനാശിനികൾ, പ്രത്യേകിച്ച് കുമിൾനാശിനികൾ,തീർച്ചയായും കുഞ്ഞിന്റെ ശരീരത്തിലേക്ക് കൈമാറ്റം ചെയ്യപ്പെടുന്നുവെന്ന് തെളിയിക്കുന്നു.
മൊത്തത്തിൽ, കോഡ് രക്തത്തിൽ ഏറ്റവും കൂടുതൽ കാണപ്പെടുന്ന രണ്ട് കീടനാശിനികൾ ഡൈതൈൽടൊലുഅമൈഡ് (DEET), വിൻക്ലോസോലിൻ (ഒരു കുമിൾനാശിനി) എന്നിവയാണ്.
അന്തരീക്ഷ മലിനീകരണം പോലുള്ള പാരിസ്ഥിതിക വിഷാംശത്തിന്റെ മറ്റ് ചില രീതികളെപ്പോലെ കീടനാശിനി വിഷാംശം ഇടയ്ക്കിടെ പരാമർശിക്കപ്പെടുന്നില്ലെങ്കിലും, മലിനമായ പ്രദേശത്തിന് സമീപമുള്ള വഴിയിലൂടെ നടക്കുക, അല്ലെങ്കിൽ ഭക്ഷണം കഴിക്കുക, ശരിയായി കഴുകിയിട്ടില്ല തുടങ്ങിയ ദൈനംദിന പ്രവർത്തനങ്ങളിൽ ഏർപ്പെടുന്നതിലൂടെ എപ്പോൾ വേണമെങ്കിലും മലിനീകരണം സംഭവിക്കാം.
2007ൽ മാത്രം 1.1 billion pound (500 kt) കീടനാശിനികളുടെ സാന്നിധ്യം പരിസ്ഥിതിയിൽ കണ്ടെത്തി, കീടനാശിനികളുടെ സമ്പർക്കം അവരുടെ ആരോഗ്യം സംരക്ഷിക്കാൻ ആഗ്രഹിക്കുന്നവർക്ക് ജാഗ്രതയുടെ ഒരു പുതിയ കാരണമായി കുപ്രസിദ്ധി നേടി.
ബെൻസീനുകൾ
അമ്മമാരിലെ ബെൻസീൻ എക്സ്പോഷർ ഭ്രൂണത്തിന്റെ മസ്തിഷ്ക വൈകല്യങ്ങളുമായി പ്രത്യേകിച്ച് ന്യൂറൽ ട്യൂബ് വൈകല്യങ്ങളുമായി ബന്ധപ്പെട്ടിരിക്കുന്നു.
ഒരു പഠനത്തിൽ, ഗർഭാവസ്ഥയുടെ ആദ്യ ത്രിമാസത്തിൽ BTEX (ബെൻസീൻ, ടോലുയിൻ, എഥൈൽബെൻസീൻ, സൈലീൻസ്) എക്സ്പോഷർ ഗർഭാവസ്ഥയുടെ 20 മുതൽ 32 ആഴ്ചകൾക്കിടയിലുള്ള ബൈപാരിറ്റൽ മസ്തിഷ്ക വ്യാസവുമായി നെഗറ്റീവ് ബന്ധത്തെ വ്യക്തമായി സൂചിപ്പിക്കുന്നു.
ടോലുയിൻ കൂടുതലായി എക്സ്പോഷർ ഉള്ള സ്ത്രീകൾക്ക് കുറഞ്ഞ എക്സ്പോഷർ ഉള്ളവരേക്കാൾ മൂന്നോ അഞ്ചോ ഇരട്ടി ഗർഭം അലസൽ നിരക്ക് ഉണ്ടായിരുന്നു, കൂടാതെ ഒക്യുപേഷണൽ ബെൻസീൻ എക്സ്പോഷർ ഉള്ള സ്ത്രീകൾക്ക് ഗർഭം അലസലിന്റെ നിരക്ക് വർദ്ധിക്കുന്നതായി കാണിക്കുന്നു.
ടോലുയിൻ, ഫോർമാൽഡിഹൈഡ് എന്നിവയുമായുള്ള പിതൃ തൊഴിൽപരമായ എക്സ്പോഷറും അവരുടെ പങ്കാളികളിലെ ഗർഭം അലസലുമായി ബന്ധപ്പെട്ടിരിക്കുന്നു.
ആംബിയന്റ് ഓസോൺ പുരുഷന്മാരിലെ ബീജ സാന്ദ്രതയുമായി പ്രതികൂലമായി ബന്ധപ്പെട്ടിരിക്കുന്നു, UOG പ്രവർത്തനങ്ങളുമായി ബന്ധപ്പെട്ട രാസവസ്തുക്കൾ (ഉദാ: ബെൻസീൻ, ടോലുയിൻ, ഫോർമാൽഡിഹൈഡ്, എഥിലീൻ ഗ്ലൈക്കോൾ, ഓസോൺ) ബീജത്തിന്റെ ഗുണനിലവാരത്തെ പ്രതികൂലമായി ബാധിക്കുന്നു, പ്രത്യേകിച്ച് ബീജങ്ങളുടെ എണ്ണം കുറയുന്നു.
2011-ലെ ഒരു പഠനത്തിൽ, ന്യൂറൽ ട്യൂബ് വൈകല്യങ്ങളും പ്രകൃതി വാതകം വേർതിരിച്ചെടുക്കുന്നതുമായി ബന്ധപ്പെട്ട സംയുക്തമായ ബെൻസീനുമായുള്ള അമ്മയുടെ എക്സ്പോഷറും തമ്മിലുള്ള ബന്ധം കണ്ടെത്തി.
ഉയർന്ന ആംബിയന്റ് ബെൻസീൻ അളവ് ഉള്ള ടെക്സാസിലെ സെൻസസ് ട്രാക്‌ടുകളിൽ താമസിക്കുന്ന അമ്മമാർക്ക് ബെൻസീൻ അളവ് കുറവുള്ള പ്രദേശങ്ങളിൽ താമസിക്കുന്ന അമ്മമാരേക്കാൾ സ്‌പൈന ബിഫിഡ പോലുള്ള ന്യൂറൽ ട്യൂബ് വൈകല്യങ്ങളുള്ള കുഞ്ഞുങ്ങൾ ഉണ്ടാകാനുള്ള സാധ്യത കൂടുതലാണെന്ന് പഠനം കണ്ടെത്തി.
മറ്റുള്ളവ ചൂടും ശബ്ദവും ഭ്രൂണ വികസനത്തിൽ കാര്യമായ സ്വാധീനം ചെലുത്തുന്നതായി കണ്ടെത്തിയിട്ടുണ്ട്.
കാർബൺ ഡൈ ഓക്സൈഡ് - തലച്ചോറിലേക്കുള്ള ഓക്സിജൻ വിതരണം കുറയുന്നു, ബൗദ്ധിക കുറവുകൾ അയോണൈസിംഗ് റേഡിയേഷൻ - ഗർഭം അലസൽ, കുറഞ്ഞ ജനന ഭാരം, ശാരീരിക ജനന വൈകല്യങ്ങൾ, കുട്ടിക്കാലത്തെ ക്യാൻസറുകൾ ഹൈപ്പോതൈറോയിഡിസമുള്ള സ്ത്രീകളിൽ പെർക്ലോറേറ്റ് പാരിസ്ഥിതികമായി എക്സ്പോഷർ ചെയ്യുന്നത് കുട്ടികളിൽ കുറഞ്ഞ ഐക്യു പോലെയുള്ള വലിയ അപകടസാധ്യതകൾ ഉണ്ടാക്കുന്നു.
ഗർഭാവസ്ഥയിൽ പ്രസക്തമായ പാരിസ്ഥിതിക വിഷവസ്തുക്കൾ ഒഴിവാക്കൽ
അമേരിക്കൻ കോളേജ് ഓഫ് നഴ്‌സ്-മിഡ്‌വൈവ്‌സ് ഗർഭാവസ്ഥയിൽ പ്രസക്തമായ പാരിസ്ഥിതിക വിഷവസ്തുക്കളുമായി സമ്പർക്കം പുലർത്തുന്നത് കുറയ്ക്കുന്നതിന് ഇനിപ്പറയുന്ന മുൻകരുതലുകൾ ശുപാർശ ചെയ്യുന്നു: സ്റ്റെയിൻഡ് ഗ്ലാസ് മെറ്റീരിയൽ, ഓയിൽ പെയിന്റുകൾ, സെറാമിക് ഗ്ലേസുകൾ തുടങ്ങിയ പെയിന്റ് സപ്ലൈകൾ ഒഴിവാക്കുക, പകരം വാട്ടർ കളർ അല്ലെങ്കിൽ അക്രിലിക് പെയിന്റ്സ്, ഗ്ലേസുകൾ എന്നിവ ഉപയോഗിക്കുക.
ടാപ്പ് വെള്ളത്തിന്റെയോ കുപ്പിവെള്ളത്തിന്റെയോ ഗുണനിലവാരം പരിശോധിക്കുകയും ആവശ്യമെങ്കിൽ വെള്ളം കുടിക്കുന്ന ശീലങ്ങൾ മാറ്റുകയും ചെയ്യുക.
1978-ന് മുമ്പ് നിർമ്മിച്ച വീട്ടിലാണ് താമസിക്കുന്നതെങ്കിൽ, ലെഡ് പെയിന്റ് ഉപയോഗിച്ചിട്ടുണ്ടോ എന്ന് പരിശോധിക്കുക.
അങ്ങനെയാണെങ്കിൽ, തകർന്നതോ ഇളകിയതോ ആയ പെയിന്റ് സ്പർശിക്കരുത്, ഒരു പ്രൊഫഷണലിനെക്കൊണ്ട് പെയിന്റ് നീക്കം ചെയ്യണം, പെയിന്റ് നീക്കം ചെയ്യുമ്പോഴോ മണൽ പുരട്ടുമ്പോഴോ സൈറ്റ് സന്ദർശനം ഒഴിവാക്കണം.